सिनेमाघर में 'Simmba' की एंट्री पर ऑडियंस का मचा हल्ला, हॉल में छिपे रणवीर सिंह का यूं आया रिएक्शन- देखें Video  
रणवीर सिंग छुपकर सिनेमा हॉल में गए
फैंस के रिएक्शन पर झूम उठे रणवीर
रणवीर सिंह का यह वीडियो वायरल हो रहा है
बॉलीवुड एक्टर रणवीर सिंह (Ranveer Singh) और एक्ट्रेस सारा अली खान (Sara Ali Khan) की फिल्म 'सिंबा' (Simmba) रिलीज हो चुकी है. दर्शक इस फिल्म को खूब पसंद भी कर रहे हैं. रणवीर सिंह (Ranveer Singh) ने इंस्टाग्राम पर एक वीडियो शेयर किया है, जिसमें वो एक सिनेमा हॉल में छुपकर बैठे नजर आ रहे हैं. रणवीर सिंह (Ranveer Singh) इस दौरान अपनी फिल्म ‘सिंबा' (Simmba) के लिए दर्शकों के क्रेज को देखना चाह रहे हैं. इस वीडियो में देखा जा सकता है कि दर्शक रणवीर सिंह की फिल्म को खूब चीयर कर रहे हैं. इससे खुश होकर रणवीर सिंह (Ranveer Singh) झूम उठते हैं. रणवीर सिंह का यह अंदाज लोगों को काफी पसंद आ रहा है. इस फिल्म में रणवीर सिंह और सारा अली खान के अभिनय की भी सराहना हो रही है. फिल्म ‘सिंबा' के सॉन्ग ‘मेरा वाला डांस' में अजय देवगन भी रणवीर सिंह के साथ नजर आए.
A post shared by Ranveer Singh fanbase (@ranveersinghglorious) on Dec 28, 2018 at 7:05pm PST
 
रणवीर सिंह (Ranveer Singh) बॉलीवुड के सबसे एनर्जेटिक एक्टर माने जाते हैं. इस वीडियो में भी उनकी एनर्जी देखते ही बन रही है. बता दें कि रणवीर सिंह (Ranveer Singh) की 'सिम्बा (Simmba)' तेलुगू की सुपरहिट फिल्म 'टेम्पर (Temper)' का रीमेक है. यही नहीं, 'सिम्बा' रणवीर सिंह को बचाने के लिए 'सिंघम' अजय देवगन (Ajay Devgn) की एंट्री भी नजर आ रही है. फिल्म के नए सॉन्ग मे दोनों नजर भी आ रहे हैं. ‘सिंबा' के लिए रणवीर सिंह काफी प्रमोशन भी कर रहे हैं.

रणवीर सिंह (Ranveer Singh) और सारा अली खान (Sara Ali Khan) की 'सिम्बा (Simmba)' को लेकर दर्शकों में काफी क्रेज है. वैसे भी रोहित शेट्टी (Rohit Shetty) की फिल्म को लोग काफी पसंद करते हैं. बता दें कि फिल्म सिंबा का बजट करीब 80 करोड़ रुपये का बताया जा रहा है.